— 211 ~ 
2. K a n k a dr. elnök jelenti, hogy Tauscher Béla dr., tiszti 
főorvos, a „Medizinische Wochenschrift" czimű folyóiratnak 
35 kötetét ajándékozta az egyesület könyvtárának, mit köszönettel 
tudomásul veszik. 
1890. május hó 21-én. 
Elnök : K a n k a Károly dr., kir. tanácsos. 
Jegyző: Geller Nándor dr. 
Tárgy: Folyó ügyek: Streckeisen úr előadása a meddült tejről. 
1. Elnök megnyitván a gyűlést, meleg szavakkal em- 
lékszik meg nem rég elhunyt Ambro János dr. tanárról, egye- 
sületünknek egyik igen buzgó tagjáról. 
Határozatba ment, hogy ezen gyászos megemlékezés a 
jegyzőkönyvbe foglalandó, továbbá hogy őszszel Ambro 
János dr. életéről emlékbeszédet fognak megtartani, mire 
Lendvay Benő főorvost kérik fel. 
Ruprecht dr. az elhunyt Ambro dr. kollegánk özvegye 
nevében megköszöni az irányában s családja iránt tanúsított 
részvétet. 
Barts dr. jelenti, hogy a megboldogult Ambro dr. könyv- 
tárának nagy részét egyesületi könyvtárunknak ajándékozták 
az örökösök. 
2. A helybeli tejszövetkezet igazgatója (Streck- 
eisen úr) szives volt körünkben személyesen megjelenni s elő- 
adást is tartott a tej meddősítéséről. A bakteriológiai kutatások 
kiderítették, hogy a tej megolvadásában az erjesztő csirán kivül 
még más mikro-organismusok is játszanak szerepet . Soxhlet 
érdeme, hogy kimutatta, hogy a csecsemőknek tehéntejjel való 
táplálkozásánál csakis ezen mikroorganismusok jelenléte káros 
hatású. A tej tökéletes sterilisatiója akként történik, hogy azt 
120 — 130 fokig hevítik. Minthogy azonban ily elbánásra a tej 
magában véve lényegesen változnék, csak részletes sterilisatiót 
hajtunk végre, mit oly módon érünk el, hogy a tejet 35 — 40 
percig 100 fokra hevítjük. A tökéletesen meddült tej légmen- 
tesen elzárva egészen egy évig is megmarad változatlanúl ; a 
csak részben meddült tej 4 — 5 hétig tartja magát. 
